
转讜住驻讜转



 讗诇讗 讙讝诇 讛讙专 讚拽讗诪专 讛讬讻讬 诪砖讻讞转 诇讛. 讛''讛 讚讛''诪 诇诪驻专讱 讘转讞讬诇转 住讜讙讬讗 讻讬 拽讗诪专 专' 讬讜住讬 讛讙诇讬诇讬 诇讗 砖谞讗 诇谞驻砖讬讛 讜诇讗 砖谞讗 诇讗讞专讬谞讬 诪爪讬 诪讞讬诇 讗诇讗 诪砖讜诐 讚讛讜讜 诇讬讛 驻讬专讻讬 讗讞专讬谞讬 诇讗 讞砖 诇诪驻专讱: 拽讟谉 讗讬 讗转讛 爪专讬讱 诇讞讝讜专 注诇讬讜. 讜讗''转 讙讝诇 讙专 拽讟谉 讛讬讻讬 诪砖讻讞转 诇讛 讜讛讗 讗讬谉 讝讻讬讛 诇拽讟谉 讻讚讗诪专讬谞谉 讘驻''拽 讚讘''诪 (讚祝 讬讘.) 讚讙讝诇 拽讟谉 诪讚讘专讬讛诐 讜诇讗 诪讚讗讜专讬讬转讗 讜讘讬专讜砖讛 诇讬讻讗 诇诪讬诪专 讚讙专 讗讬谉 讬讜专砖 讗讘讬讜 讚讘专 转讜专讛 讜讬''诇 讚讚讜拽讗 诪爪讬讗讛 讚讗讬谉 讚注转 讗讞专转 诪拽谞讛 讗讜转讜 诇讗 讛讜讛 讗诇讗 诪讚讘专讬讛诐 讗讘诇 讻砖讚注转 讗讞专转 诪拽谞讛 讗讜转讜 拽谞讬 诪讚讗讜专讬讬转讗 讜讘拽讟谉 砖谞转讙讬讬专 注诐 讗讘讬讜 诪讬讬专讬 讚诇讻''注 诪讟讘讬诇讬谉 讗讜转讜 讗讘诇 讘诇讗 讗讘讬讜 驻诇讜讙转讗 讛讬讗 讘驻专拽 拽诪讗 讚讻转讜讘讜转 (讚祝 讬讗.) 讗诐 诪讟讘讬诇讬诐 讗讜转讜 注诇 讚注转 讘讬转 讚讬谉: [讜注讬' 转讜住' 住谞讛讚专讬谉 住讞: 讚''讛 拽讟谉] 诇讻讛谉 砖讘讗讜转讜 诪砖诪专. 讗讬谉 谞专讗讛 诇驻专砖 讚讘砖注转 讛讜讚讗讛 讻砖诪转讞讬讬讘 讗诇讗 诇诪砖诪专 砖讛讬讛 讘砖注转 讛讘讗讛 砖讛专讬 讘讻诇 讛拽专讘谞讜转 讞讟讗讜转 讜讗砖诪讜转 谞讚专讬诐 讜谞讚讘讜转 讗讬谉 讗谞讜 讛讜诇讻讬诐 讗讞专 砖注转 讛讞讬讜讘 诇讬转谞讜 诇讗讜转讜 诪砖诪专 砖讛讬讛 讘讗讜转讛 砖注讛 砖谞讚专 讗讜 谞讚讘 讗讜 讞讟讗 砖讛讜讗 诪转讞讬讬讘 讘讛 讗诇讗 讗讞专 讛讘讗讛 讗谞讜 讛讜诇讻讬诐 讜讻诪讜 讻谉 讘讻讗谉: 诪谞讬谉 砖诇讗 讬讗诪专. 转讬诪讛 讚谞拽讬讟 讛讗讬 诇讬砖谞讗 讻讬讜谉 讚诇讗 诪拽专讗 诪讬讬转讬 诇讛 讗诇讗 诪讚讬谞讗: 讜诪讛 讚讘专 砖讗讬谉 诇讜 讞诇拽 讘讜 注讚 砖讬讻谞住 诇专砖讜转讜. 讻讙讜谉 转专讜诪讛 讜讞诇讛 讜专讗砖讬转 讛讙讝 砖讟讜讘转 讛谞讗讛 诇讘注诇讬诐 诇讬转谉 诇讗讬讝讛 讻讛谉 砖讬专爪讛 诪砖谞讻谞住 诇专砖讜转讜 讗讬谉 讗讞专 讬讻讜诇 诇讛讜爪讬讗 诪讬讚讜 砖讬转讞诇拽 诇讘谞讬 诪砖诪专 讚讗讬谉 诪转讞诇拽 诇讗谞砖讬 诪砖诪专 讗诇讗 诪转谞讜转: 诇讗 讗诐 讗诪专转 讘讚讘专 砖讗讬谉 讻讜'. 诇诇砖讜谉 专讗砖讜谉 谞诪讬 讚拽讗诪专 讜讚讬谉 讛讜讗 讘砖诇 讗讞专讬诐 讗谞讬 讝讜讻讛 讬讻讜诇 诇讛拽砖讜转 讚讬讜 诇讘讗 诪谉 讛讚讬谉 诇讛讬讜转 讻谞讚讜谉 砖诇讗 讬讝讻讛 讘砖诇 注爪诪讜 讗诇讗 讻驻讬 讞诇拽讜 讻诪讜 讘砖诇 讗讞专讬诐: 讗讞讜讝转讜 诪讛 转''诇. 转讬诪讛 诇讛专砖讘''讗 诇诪''诇 讗讞讜讝转讜 诇讜诪专 砖讬讜爪讗讛 诪转讞转 讬讚讜 讜诪转讞诇拽转 诇讻诇 讗讞讬讜 讛讻讛谞讬诐 讚讛讬讻讬 讛讜讛 讗诪讬谞讗 讘砖诇 讗讞专讬诐 讗谞讬 讝讜讻讛 讘砖诇 注爪诪讬 诇讗 讻''砖 讛讗 讛讻讗 砖讬讬讱 谞诪讬 诇诪驻专讱 讻诪讜 诇注讬诇 讚讬讜 诇讘讗 讻讜' 讜讬砖 诇讜诪专 讚讗讬爪讟专讬讱 讗讞讜讝转讜 诪砖讜诐 讚讛''讗 讻讬讜谉 砖讛讬讗 转讞转 讬讚讜 转讛讗 砖诇讜 讚讛讜讛 讬诇驻讬谞谉 讻讛谉 讻讛谉 诪讙讝诇 讛讙专 讜讘讙讝诇 讛讙专 讛''讗 讚讛讜讬 砖诇讜 讻讚拽讗诪专 讜讗讬砖 讗转.. 拽讚砖讬讜 诇讜 讬讛讬讜 诪砖讜诐 讛讻讬 讗讬爪讟专讬讱 讗讞讜讝转讜: 诪谞讬谉 诇讬讜爪讗讛 诇讻讛谞讬诐 讻讜'. 讘专讬讬转讗 讛讬讗 讘注专讻讬谉 讘驻专拽 讗讬谉 诪拽讚讬砖讬谉 (讚祝 讻讛:): 

专砖讘"讗

 讻砖讛讜讗 讗讜诪专 讛诪讜砖讘 讛专讬 讻讗谉 砖谞讬诐. 讬砖 诇驻专砖 讚诇讗讜 诪诪诇转 讛诪讜砖讘 讚讜拽讗 讚专讬砖 讗诇讗 诪讚讞讝专 讜讻转讘 讛讗砖诐 讛诪讜砖讘 (讚讜拽讗) [讜转专讬 讗砖诐 讻转讬讘讬 诇讛砖讬讘 讛讗砖诐 讜讛讗砖诐 讛诪讜砖讘 讗讬 谞诪讬 诪谉 讛诪讜砖讘 讚讬讬拽 _ 砖"诪] 讚转专转讬 讛砖讘讜转 讻转讬讘讬 诇讛砖讬讘 讛讗砖诐 讜讛讗砖诐 讛诪讜砖讘 讞讚 诇讛砖讘转 讙讝诇 讚讙专 讜讛砖谞讬 诇讛砖讘转 讙讝诇 讙讬讜专转.





拽讟谉 讗讬 讗转讛 爪专讬讱 诇讞讝讜专 注诇讬讜. 诇讜诪专 砖拽讟谉 讘讜讚讗讬 讗讬谞讜 诪讜诇讬讚 诪砖讜讬谉 诇讬讛. 讜讗诐 转讗诪专 讙专 拽讟谉 诪讗讬谉 诇讜 谞讻住讬诐 讚讘专 转讜专讛 砖讛讜爪专讻讛 转讜专讛 诇讛转讬专谉, 讚诪爪讬讗转讜 讗讬谞讜 讗诇讗 诪讚专讘谞谉 讜诪砖讜诐 讚专讻讬 砖诇讜诐 (讙讬讟讬谉 谞讟, 讘), 诪拽讞讜 讜诪诪讻专讜 讗讬谞谉 讗诇讗 诪讚专讘谞谉. 讬"诇 讻讙讜谉 砖讛讬转讛 讛讜专转讜 讜诇讬讚转讜 讘拽讚讜砖讛 讜讬专砖 讗转 讗讘讬讜 讙专. 讜讗讬 谞诪讬 讬"诇 讚讬砖 诇讜 讝讻讬讬讛 讚讗讜专讬讬转讗 讘砖讬砖 讚注转 讗讞专转 诪拽谞讛 讜讻讚诪讜讻讞 讘讙讬讟讬谉 驻专拽 讛转拽讘诇 (讙讬讟讬谉 住讛, 讗) 讙讘讬 (讗驻砖专) [诪注砖专] 砖讝讜讻讬谉 诇拽讟谉 讚讘专 转讜专讛.





讛专讬 讘讻讛谉 砖讘讗讜转讜 诪砖诪专 讛讻转讜讘 诪讚讘专. 驻讬专讜砖 讘砖讛驻专讬砖 讗砖诪讜 诇驻讬 砖爪专讬讱 诇讛拽讚讬诐 讙讝诇讜 诇讗砖诪讜 讜讻讚讗讬转讗 诇拽诪谉 (讘讘讗 拽诪讗 拽讬, 讗) 讜讗讞专 砖讛驻专讬砖 讗砖诪讜 讗讬谞讜 专砖讗讬 诇砖讛讜转 讻驻专转讜 讜讛诇讻讱 爪专讬讱 诇讛讘讬讗 讗砖诪讜 讘讗讜转讜 诪砖诪专 讜讻讬讜谉 砖讻谉 讗祝 讛讜讗 讞讬讬讘 诇讛拽讚讬诐 讙讝诇讜 讜讗砖诪讜 讘讗讜转讜 诪砖诪专 讜诇驻讬讻讱 诇诪拽讜诐 砖讛讗讬诇 讛讜诇讱 诇砖诐 讙讝诇讜 讛讜诇讱 讜诪讛 砖砖谞讬谞讜 讘诪砖谞转讬谞讜 (砖诐) 谞转谉 讗转 讛讻住祝 诇讬讛讜讬专讬讘 讜讗砖诐 诇讬讚注讬讛 讬爪讗 讛讬讬谞讜 讘砖讛拽讚讬诐 讛讻住祝 注讚 砖诇讗 讛驻专讬砖 讗砖诪讜. 讻谉 讻转讘 讛专讗讘"讚 讝"诇.





诪讛 讚讘专 砖讗讬谉 诇讜 讞诇拽 讘讜 注讚 砖谞讻谞住 诇专砖讜转讜. 讻讙讜谉 拽专讘谞讜转 砖讛谉 讘讗讬谉 讘诪砖诪专 (讗讞讚) [讗讞专 _ 砖"诪] 砖讗讬谉 诇讜 讞诇拽 讘讛谉 讜讬讛讬讛 注讘讜讚转 讗讻讬诇转谉 诇讗讜转讜 诪砖诪专 [讜讛讜讗 砖讘诪砖诪专 讗讞专 _ 砖"诪] 讜讗讬谉 诇讜 讞诇拽 讘讜. 讜讗祝 注诇 驻讬 讻谉 讻砖谞讻谞住 诇专砖讜转讜 讚讛讬讬谞讜 拽专讘谉 注爪诪讜 讗祝 注诇 驻讬 砖讛讜讗 讘讝诪谉 诪砖诪专 讗讞专 讗讬谉 讗讞专 讻诇讜诪专 讗讞专 诪讗讜转讜 诪砖诪专 讗讬谉 讬讻讜诇 诇讛讜爪讬讗讜 诪讬讚讜 讗诇讗 讛讜讗 诪拽专讬讘 讘讗讬讝讛 诪砖诪专 砖讬讛讬讛 讜注讘讜讚转讛 [讜注讜专讛] 砖诇讜 讜讻讚转谞讬讗 讘住诪讜讱 诪谞讬谉 诇讻讛谉 砖讘讗 讜诪拽专讬讘 拽专讘谞讜转讬讜 讘讻诇 注转 讜讘讻诇 砖注讛 砖讬专爪讛 转诇诪讜讚 诇讜诪专 讜讘讗 讘讻诇 讗讜转 谞驻砖讜 讜砖专转 讜诪谞讬谉 砖注讘讜讚转讛 讜注讜专讛 砖诇讜 转诇诪讜讚 诇讜诪专 讜讗讬砖 讗转 拽讚砖讬讜 诇讜 讬讛讬讛.





讚讘专 砖讬砖 诇讜 讞诇拽 讘讜 注讚 砖诇讗 讬讻谞住 (诇诪砖诪专转讜) [诇专砖讜转讜]. 讻讙讜谉 讙讝诇 讛讙专 砖讘讗 讘讗讜转讜 诪砖诪专 [讜讗砖诪讜] 诪转讞诇拽 诇讻诇 讛诪砖诪专 讘讗讬讝讛 讘讬转 讗讘 砖讬讛讬讛 讗讬谞讜 讚讬谉 讻砖讛讜讗 转讞转 讬讚讜 砖讬讛讬讛 砖诇讜 讜诇讗 讬讜爪讬讗谞讜 讗讞专 讻诇讜诪专 讘谞讬 讛诪砖诪专 诪转讞转 讬讚讜.





讗诪专讜 诇讜 诇讗 讗诐 讗诪专转 讘讚讘专 砖讗讬谉 诇讜 讞诇拽 讘讜. 讚讛讬讬谞讜 拽专讘谉 砖诇 诪砖诪专 讗讞专 砖讻砖诐 砖讗讬谉 诇讜 讞诇拽 讘讜 讗讬谉 诇讻诇 讛诪砖诪专讛 讞诇拽 讘讜.<b> 转讗诪专 讘讙讝诇 讛讙专 砖讘讗 讘诪砖诪专转讜.<b> 砖讻砖诐 砖讬砖 诇讜 讞诇拽 讘讜 讻讱 讬砖 讞诇拽 讘讜诇讻诇 讘谞讬 讛诪砖诪专讛 讻诪讜讛讜 讜讛讬诇讻讱 讗驻讬诇讜 讘诪讛 砖讘讬讚讜 诇讗 讝讻讛 讗诇讗 砖讬讜爪讬讗 诪转讞转 讬讚讜. 讻讱 驻讬专砖 讛专讗讘"讚 讝"诇.





注讘讜讚转讛 讜注讜专讛. 驻讬专讜砖 注讘讜讚转讛 讗讻讬诇转 讘砖专讛, 砖讛讜讗 砖讻专 注讘讜讚转讛. 讻谉 驻讬专砖 专砖"讬 讝"诇. 讜讗讬谞讜 诪讞讜讜专 讘注讬谞讬, 砖讛专讬 讞讜诇讛 讗讜 讝拽谉 谞讜转谉 诇讛拽专讬讘 诇讻诇 讻讛谉 砖讬专爪讛 讜注讘讜讚转讛 讜注讜专讛 诇讗谞砖讬 诪砖诪专 讜讻讛谉 讘注诇 诪讜诐 谞讜转谉 诇讛拽专讬讘 诇讗谞砖讬 诪砖诪专 讜注讘讜讚转讛 讜注讜专讛 砖诇讜. 讜专"讞 讝"诇 驻讬专砖 注讘讜讚转讛 诪转谞讜转讬讛 砖谞讗诪专 (讘诪讚讘专 讬讞, 讝) 注讘讚转 诪转谞讛. 讜谞"诇 诪砖讜诐 讚讻转讬讘 讜讗讻诇讜 讗讜转讜 讗砖专 讻驻专 讘讛诐 诪诇诪讚 砖讛讻讛谞讬诐 讗讜讻诇讬谉 讜讘注诇讬诐 诪转讻驻专讬诐 (驻住讞讬诐 谞讟, 讘) 谞诪爪讗 砖讛讗讻讬诇讛 讛讬讗 讛注讘讜讚讛.





讜讛讗 讻转讬讘 讜讗讬砖 讗转 拽讚砖讬讜 诇讜 讬讛讬讜. 讜讻讬讜谉 砖讛讜讗 讬讻讜诇 诇讛拽专讬讘 讗转 讗讬诇讜 讗驻讬诇讜 讘诪砖诪专 讗讞讚 讗诐 讻谉 讗祝 讙讝讬诇讛 讗讬谞讜 讬讜爪讗 诪转讞转 讬讚讜 砖讛专讬 爪专讬讱 诇讛拽讚讬诐 讙讝诇讛 诇讗砖诪讜 讜讘诪拽讜诐 砖讛讗讬诇 讛讜诇讱 诇砖诐 讛讻住祝 讛讜诇讱 讗诐 讻谉 讛讬讗讱 诪讜爪讬讗讬谉 讙讝诇讜 诪转讞转 讬讚讜. 讜诪砖谞讬 讘讻讛谉 讟讛讜专 拽讗诪讬谞讗 讜讻讬 拽讗诪专讬谞谉 讘讻讛谉 讟诪讗 砖讗讬谞讜 讬讻讜诇 诇讗 诇讛拽专讬讘 讜诇讗 诇讗讻讜诇 讜讛讬诇讻讱 讛讜讗 讗讬谞讜 诪拽专讬讘 讜注诇 讻谉 讬转谉 诇讗谞砖讬 诪砖诪专.





讛诪讗讬专讬

讙讝诇 讛讙讬讜专转 砖讗讬谉 诇讛 讬讜专砖讬诐 讚讬谞讛 讻讙讝诇 讛讙专 讗诐 讻谉 诪讛 转诇诪讜讚 诇讜诪专 讘讗讜转讜 注谞讬谉 讘驻专砖转 谞砖讗 讗讬砖 诇讗 谞讗诪专 讗讬砖 讗诇讗 诇诪注讟 讗转 讛拽讟谉 专"诇 砖讗诐 讛讜讗 讙讚讜诇 讗转讛 爪专讬讱 诇讞拽讜专 注诇讬讜 讗诐 讬砖 诇讜 讬讜专砖 讗诐 诇讗讜 砖诪讗 谞讜诇讚 诇讜 讘谉 诪砖谞转讙讬讬专 讗讘诇 拽讟谉 讗讬 讗转讛 爪专讬讱 诇讞拽讜专 注诇讬讜 砖讛专讬 讗讬谞讜 诪讜诇讬讚 讜讗诐 讛讬讜 诇讜 讗讞讬诐 砖谞转讙讬讬专讜 讛专讬 讗讬谉 讙专 讬讜专砖 讛讙专:



讙讝诇 讛讙专 讗讬谞讜 谞讜转谞讜 诇讻诇 讻讛谉 砖讬专爪讛 讗诇讗 诇讻讛谉 砖讘讗讜转讜 诪砖诪专 砖谞讗诪专 诪诇讘讚 讗讬诇 讛讻驻讜专讬诐 专"诇 讗讬诇 讛讗砖诐 诇诪讬 砖讝讛 谞讬转谉 讝讛 谞讬转谉 讜讗讬诇 讛讗砖诐 讗讬谞讜 拽专讘 讗诇讗 注诇 讬讚讬 讻讛谉 砖讘讗讜转讜 诪砖诪专 砖谞讗诪专 诇讘讚 诪诪讻专讬讜 注诇 讛讗讘讜转 讻诪讜 砖讬转讘讗专 讘诪拽讜诪讜:



讻讛谉 砖讙讝诇 诪谉 讛讙专 砖讗讬谉 诇讜 讬讜专砖讬诐 讜讻驻专 讜谞砖讘注 讜诪转 讛讙专 讜讛讜讚讛 讻讚讬 诇注讻讘讛 转讞转 讬讚讜 诪谉 讛讚讬谉 诇讗 讝讻讛 讗诇讗 讬讜爪讗转 诪转讞转 讬讚讜 讜诪转讞诇拽 诇砖讗专 讻讛谞讬诐 砖讘诪砖诪专转讜 讜讗注"驻 砖讻讛谉 讝讛 讟讛讜专 讜专讗讜讬 诇讛拽专讬讘 讜诪讗讞专 砖讻谉 讛讜讗 诪拽专讬讘 讗转 讗砖诪讜 砖讻讛谉 诪拽专讬讘 拽专讘谞讜转讬讜 讻诇 注转 砖讬专爪讛 讗驻讬诇讜 砖诇讗 讘诪砖诪专转讜 讜讛讬讛 诇谞讜 诇讜诪专 砖诪讗讞专 砖讝讻讛 讘讗砖诪讜 讝讻讛 讘讙讝诇讜 砖讛专讬 讛讝讜讻讛 讘讗砖诐 讛讜讗 讛讝讜讻讛 讘讙讝诇 讻诪讜 砖讻转讘谞讜 诇诪注诇讛 讗注驻"讻 讘讻讬讜爪讗 讘讝讛 诇讗 讝讻讛 讘讙讝诇讜 讜讗驻讬诇讜 讛讜讚讛 讘砖注转 诪砖诪专转讜:



讛诪拽讚讬砖 砖讚讛 讗讞讝讛 讜诇讗 讙讗诇讛 讜讛讙讬注 讛讬讜讘诇 诪转讞诇拽转 诇讻讛谞讬诐 砖讘讗讜转讜 诪砖诪专 讜谞讜转谞讬谉 讚诪讬讛 诇讘讚拽 讛讘讬转 讜讗诐 诪讻专讛 讙讝讘专 诇讗讞专 砖讗讬谞讜 诇讗 诪拽讚讬砖 讜诇讗 讘谞讜 讜诇讗 讙讗诇讜讛 讛讘注诇讬诐 诪讬讚 讝讛 讛讙讜讗诇 讜讛讙讬注 讛讬讜讘诇 讬讜爪讗讛 讘讬讜讘诇 诪讬讚讜 砖诇 讙讜讗诇 讝讛 讜诪转讞诇拽转 诇讻讛谞讬诐 砖讘讗讜转讜 诪砖诪专 讘诇讗 讻诇讜诐 砖讻讘专 谞驻讚讛 诪讬讚 讛讛拽讚砖 讙讗诇讛 讻讛谉 诪讬讚 讛讙讝讘专 讜讛讙讬注 讛讬讜讘诇 讜讛讜讗 转讞转 讬讚 讻讛谉 诇讗 谞讗诪专 讛讜讗讬诇 讜讛讬讗 转讞转 讬讚 讻讛谉 讛专讬 讛讬讗 砖诇讜 讜讗驻讬诇讜 讛讬讛 诪讘谞讬 诪砖诪专讛 讝讜 讗诇讗 讬讜爪讗转 诪转讞转 讬讚讜 讜诪转讞诇拽转 诇讻讛谞讬诐 砖讘讗讜转讜 诪砖诪专 砖讛讬讜讘诇 驻讜讙注 讘讜 讻诪讜 砖讬转讘讗专 讘诪拽讜诪讜:



讻讛谉 砖讬砖 诇讜 拽专讘谉 诇讛讘讬讗 诪拽专讬讘讛 讘讻诇 讬讜诐 砖讬专爪讛 讗注"驻 砖讗讬谞讜 讘诪砖诪专讛 砖诇讜 砖谞讗诪专 讜讘讗 讘讻诇 讗讜转 谞驻砖讜 讜砖专转 讜讗驻讬诇讜 讛讬讛 讞讟讗转 讗讜 讗砖诐 讜砖讻专 注讘讜讚转讜 专"诇 讘砖专 讛拽专讘谉 砖诇讜 讜讻谉 讛注讜专 砖谞讗诪专 讜讗讬砖 讗转 拽讚砖讬讜 诇讜 讬讛讬讛 讜讗诐 专爪讛 诇讬转谞讜 诇讗讬讝讛 讻讛谉 诇讛拽专讬讘讜 谞讜转谉 讛讜讗讬诇 讜讛讜讗 讬讻讜诇 诇讛拽专讬讘 讬讻讜诇 诇诪谞讜转 砖诇讬讞 讗注"驻 砖讗讬谞讜 诪讘谞讬 诪砖诪专讛 讜注讜专讜 讜讘砖专讜 诇讗讜转讜 讻讛谉 砖讛拽专讬讘 讜砖讜讘 讗讬谞讜 讬讻讜诇 诇讛讜爪讬讗讛 诪讬讚讜 砖谞讗诪专 讗讬砖 讗砖专 讬转谉 诇讻讛谉 诇讜 讬讛讬讛:



讛讬讛 讻讛谉 讝讛 讘注诇 诪讜诐 砖讛讜讗 专砖讗讬 诇讗讻讜诇 讗讘诇 讗讬谞讜 专砖讗讬 诇讛拽专讬讘 讛讜讗讬诇 讜讗讬谞讜 讬讻讜诇 诇讛拽专讬讘 谞讜转谞讛 诇讻讛谞讬诐 砖讘讗讜转讜 诪砖诪专 讜讛诐 诪拽专讬讘讬诐 讜讛注讜专 砖诇讛诐 讜讗讻讬诇转 讘砖专讜 诪讞诇讜拽转 讘讬谉 讛诪驻专砖讬诐 讗诐 讛讜讗 讗讜讻诇 注诪讛诐 讗诐 诇讗讜:





转讜住驻讜转 专讬"讚 (诪讛讚讜专讛 转诇讬转讗讛)

诪讻诇诇 讚诇专讬讛"讙 讗驻讬' 诇谞驻砖讬' 谞诪讬 诪爪讬 诪讞讬诇. 驻讬' 讘转专 讚讗住讬拽 驻讬专讜砖' 讚诪转谞讬' 讚砖讗谞讬 诇讬' 讘讬谉 诪讞讬诇' 讚讗讞专讬诐 诇诪讞讬诇讛 讚谞驻砖讬' 讛讚专 诇驻专讜讻讬' 讘驻专讜拽讬' 讚专' 讬讜讞谞谉 讚讗诪专 讛讗 专讬讛"讙 讜讛讗 专"注 讜诇专' 讬讜住讬 讛"讛 讚讗驻讬' 诇讗 讝拽驻谉 注诇讬讜 讘诪诇讜' 讻讜' 诪讻诇诇 讚诇专' 讬讜住讬 讗驻讬' 诇谞驻砖讬' 谞诪讬 诪爪讬 诪讞讬诇 讜讗注"讙 讚诇讗 讝拽驻谉 讗"讻 讙讝诇 讛讙专 讚讝讻讬 专讞诪谞讗 诇讻讛谞讬' 讛"讚 讜驻专讬拽 专讘讗 讻讙讜谉 砖讛讜讚讛 诇讗讞专 诪讬转转 讛讙专. 讜讚讜拽讗 讘讙专 讬砖 诇讞诇拽 讘讬谉 讛讜讚' 讘讞讬讬讜 讘讬谉 讛讜讚讛 诇讗讞专 诪讬转讛 诪驻谞讬 砖讗讬谉 诇讜 讬讜专砖讬' 讜拽谞讗讜 讛砖诐 讗讘诇 讘讙讝诇 讗转 讗讘讬讜 讗讬谉 诇讞诇拽 讘讬谉 讛讜讚讛 讘讞讬讬讜 诇讛讜讚讛 诇讗讞专 诪讜转讜 讚诪"讚 诇谞驻砖讬' 诇讗 诪爪讬 诪讞讬诇. 讗驻讬' 讛讜讚讛 讘讞讬讬讜 讜诪"讚 诇谞驻砖讬' 谞诪讬 诪爪讬 诪讞讬诇 讗驻讬' 讗讞专 诪讜转讜 砖讛专讬 讬砖 诇讜 讬讜专砖 讜诇讗 讚诪讬 诇讙专 砖讗讬谉 诇讜 讬讜专砖 讜拽谞讗讜 讛砖诐:


诇讻讛谉 砖讘讗讜转讜 诪砖诪专 驻讬' 讻砖专讜爪' 诇讛转讻驻专 讜诇讬转谉 讛讻住祝 讜讛讗砖'. 诇讻讛谞讬'. 讬转谞诐 诇讻讛谉 砖讘讗讜转讜 诪砖诪专. 讜拽砖讬讗 诇讬 讻讬讜谉 讚讛诪砖诪专 讛讬' 讞诇讜拽 诇砖砖讛 讘转讬 讗讘讜转. 讜讻诇 讘讬转 讗讘 诪拽专讬讘 讘讬讜诪讜 讜讝讜讻讛 讘讗讻讬诇转 讛拽讚砖讬' 诪讬讜诪讜 讻讚转谞讬' 讘住讬驻专' 讙讘讬 诪谞讞讜转 讻讚讻转讘讬转 讘诪讛讚讜专' 专讘讬注讗' 拽诪讗讬 讜讻讚讗诪专讬' 谞诪讬 讘讞讬诇讜拽 讛注讜专讜转 讘驻' 诪拽讜诐 砖谞讛讙讜. 转"专 讘专讗砖讜谞讛 讛讬' 诪谞讬讞讬谉 注讜专讜转 拽讚砖讬诐 讘诇砖讻转 讘讬转 讛驻专讜' 讜诇注专讘 讛讬讜 诪讞诇拽讬谉 讗讜转谉 诇讗谞砖讬 讘讬转 讗讘 讻讜' 讗"讻 讬讛讬讜 诇讻讛谞讬' 砖讘讗讜转讜 讘讬转 讗讘 讜诇诪讛 讬讝讻讜 讘讜 讻诇 讻讛谞讬' 砖讘诪砖诪专. 讜讬"诇 讚讜拽讗 讗讻讬诇转 讛拽讚砖讬' 讜讛注讜专讜转 讞讬诇拽讜 诇讘转讬 讗讘讜转 诪驻谞讬 砖讛讜讜讬谉 讘讻诇 讬讜诐 讗讘诇 讙讝诇 讛讙专 讜砖讚讛 讗讞讜讝讛 砖讛谉 诪拽专讛 讘注诇诪讗 诇讗 讞讬诇拽讜 诇讘转讬 讗讘讜转 讗诇讗 讛谉 诇讻诇 讘谞讬 讛诪砖诪专讛:


讜诪讛 讚讘专 砖讗讬谉 诇讜 讞诇拽 讘讜 注讚 砖诇讗 讬讻谞住 诇专砖讜转讜 讻讜' 驻讬' 讻讙讜谉 转专讜诪讛 讜讞诇讛 讜专讗砖讬转 讛讙讝 讜砖讗专 诪转谞讜转 讻讛讜谞' 砖诇讗 讛讬讜 谞讬转谞讬诐 诇讻讛谞讬' 砖讘诪砖诪专 讗诇讗 诇讻诇 讻讛谉 砖讬专爪讛 砖诇讗 讛讬讜 讞诇讜拽讬谉 诇诪砖诪专讜转 讗诇讗 拽讚砖讬 诪讝讘讞 讜砖讚讛 讗讞讜讝讛. 讜讛砖转讗 拽讗 讬诇讬祝 诪砖讗专 诪转谞讜转. 讜诪讛 砖讗专 诪转谞讜转 砖讗讬谉 诇讱 讞诇拽 讘讜 讻"讝 砖讛谉 讘讬讚 讬砖专讗诇 砖讗讬谉 砖讜诐 讻讛谉 专砖讗讬 诇讛讜爪讬讗诐 诪讬讚讜. 讜诇讜诪专 转谞讛 诇讬 诪砖谞讻谞住 诇专砖讜转讜 讗讬谉 讗讞专 讬讻讜诇 诇讛讜爪讬讗讜 诪讬讚讜 砖讻讬讜谉 砖谞转谞诐 讬砖专讗诇 诇讻讛谉 讗讞专 讝讻讛 讘讛谉 讜讗讬谉 砖讗专 讛讻讛谞讬' 讬讻讜诇讬谉 诇讜诪专 诇讜 谞讞诇拽 注诪讱 讜讗注"驻 砖讛谉 讻讛谞讬 讛诪砖诪专 讚讻转讬讘 讜讗讬砖 讗砖专 讬转谉 诇讻讛谉 诇讜 讬讛讬'. 讙讝诇 讛讙专 砖讬砖 诇讜 讞诇拽 讘讜 注讚 砖诇讗 讬讻谞住 诇专砖讜转讜 砖诪砖谞讬转谉 诇讻讛谞讬 讛诪砖诪专 讝讻讜 讘讜 讻诇 讛讻讛谞讬'. 讜讗注"驻 砖谞讬转谉 诇讻讛谉 讗讞专 注讻砖讬讜 砖讛讜讗 转"讬 讗讬谞讜 讚讬谉 砖讬讛讗 讛讻诇 砖诇讜. 讻讱 谞专讗讛 诇讬 驻转专讜谞讜 讜讚讘专讬 讛诪讜专讛 诇讗 谞专讗讬谉 诇讬:


讬诇讬祝 (讗转讬讗 诇讻讛谉 讻讛谉) 诪砖讚讛 讗讞讜讝讛 谞专讗讛 诇讬 讚讚讜拽讗 讙讘讬 讻住祝 讚讙讝讬诇讛 讗诪专讬' 讚讬讜爪讗 诪讬讚讜 砖谞讬转谉 拽专谉 讜讞讜诪砖 诇讻讛谞讬诐 讗讘诇 讛讗砖诐 讛讜讗 诪拽专讬讘讜 讜注讘讜讚转讜 讜注讜专讜 砖诇讜 讚讻讬讜谉 讚诇讻驻专 讞讟讗讬' 拽讗转讬 诪"砖 诪讻诇 拽专讘谞讜转讬讜 讜讻讛谉 谞诪讬 诇讗 讻转讬讘 讗诇讗 讙讘讬 拽专谉 讜讞讜诪砖 讛讗砖诐 讛诪讜砖讘 诇讛' 诇讻讛谉:


转"诇 (讻砖讚讛 讛讞专诐) 诇讻讛谉 转讛讬讛 讗讞讜讝转讜 驻讬' 诇讛讻讬 诪爪专讻讬' 拽专讗 讜诇讗 驻专讻讬' 讛讻讗 讻讚驻专讻讬' 诇注讬诇 讙讘讬 讙讝诇 讛讙专 砖讻谉 讬砖 诇讗讞专讬诐 讞诇拽 讘讜 诪砖讜诐 讚讛转诐 讗讬讻讗 讗讬诇 讗砖诐 砖讛讻讛谞讬诐 讝讜讻讬谉 讘讜 讜讛讻住祝 谞诪砖讱 讗讞专 讛讗砖诐 讗讘诇 讛讻讗 讘砖讚讛 讗讞讜讝讛 谞讬诪讗 砖讬讛讗 转讞转 讬讚讜 讜诇讗 讬讝讻讜 讘讜 讘谞讬 讛诪砖诪专讛 诇讛讻讬 讗讬爪讟专讬讱 拽专讗:

讜讛讗 讻转讬讘 讜讗讬砖 讗转 拽讚砖讬讜 诇讜 讬讛讬讛 讜讻讬讜谉 砖讛讜讗 讬讻讜诇 诇讛拽专讬讘 讗转 讗讬诇讜 讗驻讬诇讜 讘诪砖诪专 讗讞专 讗诐 讻谉 讗祝 讙讝诇讜 讗讬谞讜 讬讜爪讗 诪转讞转 讬讚讜 砖讛专讬 爪专讬讱 诇讛拽讚讬诐 讙讝诇讜 诇讗砖诪讜 讜讘诪拽讜诐 砖讛讗讬诇 讛讜诇讱 诇砖诐 讛讻住祝 讛讜诇讱 讗诐 讻谉 讛讬讗讱 诪讜爪讬讗讬谉 讙讝诇讜 诪转讞转 讬讚讜. 讜诪砖谞讬 讗讬 讘讻讛谉 讟讛讜专 讛讻讬 谞诪讬 讻讬 拽讗诪专讬 讘讻讛谉 讟诪讗 砖讗讬谞讜 讬讻讜诇 诇讛拽专讬讘 讜诇讗 诇讗讻讜诇 讜讛诇讻讱 讛讜讗 讗讬谞讜 诪拽专讬讘 讜注诇 讻谉 讬转谉 诇讗谞砖讬 诪砖诪专. 讛专砖讘"讗 讝"诇.
讜讝讛 诇砖讜谉 讛专讗讘"讚 讝"诇 讜讛讗 讻转讬讘 讜讗讬砖 讗转 拽讚砖讬讜 诇讜 讬讛讬讛 讜讗驻讬诇讜 讘诪砖诪专 讗讞专 注讘讜讚转讛 讜注讜专讛 砖诇讜 讜讻讬讜谉 讚讗砖诐 砖诇讜 讙讝诇 谞诪讬 砖诇讜 讚讛讗 讻转讬讘 诪诇讘讚 讗讬诇 讛讻驻讜专讬诐 诇诪拽讜诐 砖讛讜诇讱 讛讗讬诇 砖诐 讛讙讝诇 讛讜诇讱 讚讛讗 谞驻拽讗 诪讛讻讗 诇讻讛谉 砖讘讗讜转讜 诪砖诪专 讜谞讛讬 砖讬讻讜诇 诇讬转谉 讛讙讝诇 诇诪砖诪专 讗讞讚 讜讛讗砖诐 诇诪砖诪专 讗讞专 砖诇 讗讞专讬讜 讗诐 诇讗 讛驻专讬砖讜 讘砖注讛 砖讛驻专讬砖 讗转 讛讙讝诇 讗讘诇 讗诐 讛驻专讬砖讜 诇诪砖诪专 讛专讗砖讜谉 爪专讬讱 诇讬转谞讜 诇讗讜转讜 诪砖诪专 讜讗讬谞讜 专砖讗讬 诇砖讛讜转 讻驻专转讜 讜讙诐 爪专讬讱 诇讛拽讚讬诐 讙讝诇讜 讛谞讛 讛讜讗 拽讜讚诐 诇讻诇 讘谞讬 诪砖诪专转讜 讻诪讜 砖讛诪砖诪专 讛专讗砖讜谉 拽讜讚诐 诇诪砖诪专 砖诇 讗讞专讬讜 讘诪讜驻专砖. 讜砖谞讬 诇讬讛 讘讻讛谉 讟诪讗 讛讗 讚讗诪专讬谞谉 砖讬讜爪讗 诪转讞转 讬讚讜 讘讻讛谉 讟诪讗 砖讗讬谞讜 讝讜讻讛 讘拽专讘谉 注爪诪讜 讜谞讜转谞讜 诇讗谞砖讬 诪砖诪专 讜讻谉 讛讙讝诇 讬讛讬讛 诇讗谞砖讬 诪砖诪专 讜讗讬 讘讻讛谉 讟诪讗 讚讘专 砖讬砖 诇讜 讞诇拽 讘讜 注讚 砖诇讗 讬讻谞住 诇专砖讜转讜 讚讛讬讬谞讜 讙讝诇 讜讗砖诐 砖讬砖 诇讜 讞诇拽 讘讜 注诐 讗谞砖讬 诪砖诪专转讜 讜讗诐 讟诪讗 讛讜讗 讛专讬 讗讬谉 诇讜 讞诇拽 讘拽专讘谉 讜讗诐 诇讗 讬讝讻讛 讘拽专讘谉 讗诇讗 砖讛讜讗 诇讗谞砖讬 诪砖诪专 讜讗讬谞讜 讬讻讜诇 诇讬转谞讜 诇讗讞专 讙诐 讛讙讝诇 讬讛讬讛 讻诪讜转讜 讚讛讗 讻转讬讘 诪诇讘讚 讗讬诇 讛讻驻讜专讬诐. 注"讻.


讗讞讜讝转讜 砖诇讜 讜讗讬谉 讝讜 砖诇讜. 转谞讬讗 讘转讜专转 讻讛谞讬诐 讜讛讬讛 讛砖讚讛 讘爪讗转讜 讘讬讜讘诇 诪讙讬讚 砖讛砖讚讛 拽专讜讬 讘诇砖讜谉 讝讻专. 转讬诪讛 诪讗讬 拽诪砖诪注 诇谉 讘讻诪讛 诪拽讜诪讜转 诪爪讬谞讜 砖讛砖讚讛 谞拽专讗 讘诇砖讜谉 讝讻专. 讜讬砖 诇讜诪专 诪砖讜诐 讚专讬砖讗 讚讛讻讗 讗转讗 诇讗砖诪讜注讬谞谉 讚诇讗 转讬讟注讬 诇驻专讜砖讬 诇讻讛谉 转讛讬讛 讝讜 砖讚讛 砖讙讗诇 讗讞讜讝转讜 讜转讛讗 砖诇讜 拽诪砖诪注 诇谉 讜讛讬讛 讛砖讚讛 讘爪讗转讜 讘讬讜讘诇 诪讙讬讚 砖讛砖讚讛 拽专讜讬 讘诇砖讜谉 讝讻专 讜讗诐 讻谉 讛讜讬 诇讬讛 诇诪讻转讘 诇讻讛谉 讬讛讬讛 讗讞讜讝转讜 讗讘诇 讗讬 诇讗 讻转讬讘 讘爪讗转讜 讗祝 注诇 讙讘 讚讘讻诇 讛诪拽专讗 砖讚讛 讘诇砖讜谉 讝讻专 讛讜讛 诪爪讬 诇诪讬诪专 讚转讛讬讛 讗砖讚讛 拽讗讬 讻讚诪砖诪注 驻砖讟讬讛 讚拽专讗 讻讬 讛专讘讛 砖诪讜转 讘诪拽专讗 砖拽专讜讬谉 讘诪拽讜诐 讗讞讚 讝讻专 讜讘诪拽讜诐 讗讞专 讘诇砖讜谉 谞拽讘讛. 讛专讗"砖 讝"诇.


讜诪谞讬谉 砖注讘讜讚讛 讜注讜专讛 砖诇讜 讜讻讜'. 驻讬专砖 专砖"讬 讝"诇 注讘讜讚讛 讗讻讬诇转 讘砖专讛 砖讛讜讗 砖讻专 注讘讜讚讛. 讜讗讬谞讜 诪讞讜讜专 讘注讬谞讬 砖讛专讬 讻讛谉 讞讜诇讛 讗讜 讝拽谉 谞讜转谉 诇讛拽专讬讘 诇讻诇 讻讛谉 砖讬专爪讛 讜注讘讜讚转讛 讜注讜专讛 诇讗谞砖讬 诪砖诪专 讜讻讛谉 讘注诇 诪讜诐 谞讜转谉 诇讛拽专讬讘 诇讗谞砖讬 诪砖诪专 讜注讘讜讚转讛 讜注讜专讛 砖诇讜. 讜专讘讬 讞谞谞讗诇 讝"诇 驻讬专砖 注讘讜讚转 诪转谞讜转讬讜 砖谞讗诪专 注讘讜讚转 诪转谞讛. 讜谞专讗讛 诇讬 诪砖讜诐 讚讻转讬讘 讜讗讻诇讜 讗讜转诐 讗砖专 讻讜驻专 讘讛诐 诪诇诪讚 砖讛讻讛谞讬诐 讗讜讻诇讬诐 讜讘注诇讬诐 诪转讻驻专讬诐 谞诪爪讗 砖讛讗讻讬诇讛 讛讬讗 讛注讘讜讚讛. 讛专砖讘"讗 讝"诇.


讛讗 讻讬爪讚 讗诐 讛讬讛 讻讛谉 讘注诇 诪讜诐 讜讻讜'. 讚讗讬 诇讗 转讬诪讗 讛讻讬 诇诪讗讬 讗爪讟专讬讱 讜讗讬砖 讗转 拽讚砖讬讜 诇讜 讬讛讬讛 讚讻讬讜谉 讚讻转讬讘 讜砖专转 诇讜诪专 砖讬砖 诇讜 专砖讜转 诇讛拽专讬讘 拽专讘谞讜转讬讜 讘讻诇 注转 砖讬专爪讛 诪诪讬诇讗 讬讚注讬谞谉 讚注讘讜讚转讛 讜注讜专讛 砖诇讜 讻讚讻转讬讘 诇讻讛谉 讛诪拽专讬讘 诇讜 转讛讬讛 讗诇讗 诇诪讚专砖 讚讗讬 讛讜讛 讘注诇 诪讜诐 讗祝 注诇 讙讘 讚诇讗 拽专讬谞谉 讘讬讛 讜砖专转 注讘讜讚转讛 讜注讜专讛 砖诇讜 讚拽专讬谞谉 讘讬讛 讜讗讬砖 讗转 拽讚砖讬讜 诇讜 讬讛讬讛. 讛专讗"砖 讝"诇.





诪讛专砖"讗 - 讞讬讚讜砖讬 讛诇讻讜转

讘讙诪' 讗诪专 专讘讗 诪砖讻讞转 诇讛 讻讜' 讜诪转 讛讙专 讜讛讜讚讛 诇讗讞专 诪讬转讛 讻讜' 讜讗讬谉 诇讛拽砖讜转 讗诪讗讬 诇讗 诪讜拽讬诐 诇讬讛 专讘讗 诪转谞讬转讬谉 谞诪讬 讻专"讬 讛讙诇讬诇讬 讜讘讛讜讚讛 诇讗讞专 诪讬转转 讗讘讬讜 讚讬"诇 讚讛讻讗 讜讚讗讬 讗讬讻讗 讟注诪讗 诇专"讬 讛讙诇讬诇讬 讘讛讜讚讛 诇讗讞专 诪讬转讛 讻讚拽讗诪专 拽谞讗讜 讛砖诐 讻讜' 讗讘诇 讘讙讝诇 讗讘讬讜 诇讬讻讗 诇驻诇讜讙讬 讜讘讛讜讚讛 诇讗讞专 诪讬转讛 谞诪讬 诪爪讬 诪讞讬诇 诇谞驻砖讬讛 讜诇讛讻讬 诇讗 讗转讬讗 诪转谞讬转讬谉 讻专"讬 讛讙诇讬诇讬 讜讻讘专 讻转讘谞讜 诪讛 砖讻转讜讘 讘驻讬专砖"讬 砖诇驻谞讬谞讜 讚诪转谞讬' 诪讬讬专讬 讘讛讜讚讛 诇讗讞专 诪讬转转 讗讘讬讜 讚讚讜拽讗 讟注讜转 讛讜讗 讜讚讜"拽:


砖诐 讗讬 讘砖诇 讗讞专讬诐 讛讜讗 讝讜讻讛 讘砖诇 注爪诪讜 诇讗 讻"砖 讻讜' 讛讗讬 讚讬谞讗 讗讬讻讗 谞诪讬 讘诪转谞讬转讬谉 讙讘讬 讙讝讬诇转 讗讘讬讜 讗诐 讗讬谉 讬讜专砖 讗诇讗 讛讜讗 讗"谞 注诇 讞诇拽讜 讜讛转诐 诇讬讻讗 诇诪驻专讱 讚讬讜 讻讚驻专讻讬谞谉 讛讻讗 讗诇讗 讚拽讜砖讟讗 讛讜讗 讚砖诇讜 讛讜讗 砖讛专讬 讘"讞 讘讗讬诐 讜谞驻专注讬诐 诪诪谞讜 讜讗讬谞讜 谞讜转谉 诇讗讞讬讜 讗诇讗 讻讚讬 诇拽讬讬诐 诪爪讜转 讛砖讘讛 讜讛"谞 讛讻讗 讘讙讜讝诇 讻讛谉 讜讚讗讬 讘注讬 诇诪讬注讘讚 诪爪讜转 讛砖讘讛 讗诇讗 讚讘注讬 诇诪讬注讘讚 拽"讜 砖讬讛讬讛 砖诇讜 讜讘讗讬诐 讘"讞 讜谞驻专注讬诐 诪诪谞讜 讜诇讗 讬讜爪讬讗 诪转讞转 讬讚讜 诇讛转讞诇拽 诇讻诇 讗讞讬讜 讛讻讛谞讬诐 讜拽"诇:





讞讻诪转 砖诇诪讛

讙诪' 讬砖 诇讜 讙讜讗诇讬诐 讜讗诐 诇讗讜 讻讜' 讻爪"诇:


砖诐 讜诪谞讬谉 砖注讘讜讚转讛 讜注讜专讛 砖诇讜 谞"讘 驻讬' 讗驻讬诇讜 诇讗 讛拽专讬讘 讛讜讗 讘注爪诪讜 讜讛讬讬谞讜 讻诪讜 砖诪驻专砖 讻讬爪讚 讗讘诇 诇驻讬 讙讬专住讗 讗讞专转 砖诇 专砖"讬 注讘讜讚讛 讜注讜专讛 诇讗谞砖讬 诪砖诪专 诇讗 诪转讬讬砖讘 诇砖讜谉 讻讬爪讚 讜讗讜诇讬 诇讗 讙专住讬' 诇讬讛:


转讜住' 讘讚"讛 讜诪讛 讚讘专 讻讜' 讗诇讗 诪转谞讜转 谞"讘 谞"诇 砖讗专 诪转谞讜转 讚讛讗 转专讜诪讛 谞诪讬 讘讻诇诇 讻"讚 诪转谞讜转 讻讛讜谞讛 讜讚讜"拽:





驻谞讬 讬讛讜砖注

讙诪专讗 诪讻诇诇 讚专"讬 讛讙诇讬诇讬 住讘专 讜讻讜' 讗"讻 讙讝诇 讛讙专 讛讬讻讬 诪砖讻讞转 诇讬讛. 讜诇驻诪"砖 诇注讬诇 诇砖讬讟转 讛专诪讘"诐 讛"讛 讚讛讜讬 诪爪讬 诇诪讬驻专讱 讛讻讬 讗诇讬讘讗 讚专"注 诇注谞讬谉 讞讜诪砖 讜讗砖诐 讚诇讗 诪砖讻讞转 讗诇讗 讻砖讛讜讚讛 诇讗讞专 诪讬转转 讛讙专 讗诇讗 诪砖讜诐 讚诇讗 讗讬讬专讬 诪讝讛 讘讛讚讬讗 诇专"注 诇讛讻讬 驻专讬讱 诪专"讬 讜讻注讬谉 讝讛 讻转讘 讛专讘 讛诪讙讬讚 砖诐 讗讘诇 诇诪住拽谞讗 讚诪住拽讬谞谉 讚诇专"讬 讛讙诇讬诇讬 注讬拽专 拽专讗 讚讙讝诇 讛讙专 讘讛讜讚讛 诇讗讞专 诪讬转讛 讗讬讬专讬 讗"讻 诪讚专"讬 谞砖诪注 诇专"注 诇注谞讬谉 讞讜诪砖 讜讗砖诐 讚讛讗 诇讗 驻诇讬讙讬 讘讛讗 讜讛讗 讚诪讞讬讬讘 专"注 讘拽专谉 讘讛讜讚讛 诪讞讬讬诐 讛讬讬谞讜 诪拽专讗 讚讜讛砖讬讘:


讘驻专砖"讬 讘讚"讛 诪讻诇诇 讚诇专"讬 讜讻讜' 讜讗驻讬诇讜 诇讗 讝拽驻讜 诇专讘讗 驻专讻讬谞谉 注讻"诇. 诪"砖 诇专讘讗 驻专讻讬谞谉 讻"砖 诇专"讬 讜诇讗驻讜拽讬 诪讚专"砖 讗诇讗 讚讬砖 诇讚拽讚拽 诪谞"诇 讘讗诪转 讗诇讬讘讗 讚专讘讗 讚专"讬 讗驻讬诇讜 讘诇讗 讝拽驻讜 拽讗诪专 讚诇诪讗 讚讜拽讗 讘讝拽驻讜 拽讗诪专 讜拽专讗 讚讙讝诇 讛讙专 讛讬讬谞讜 讘诇讗 讝拽驻讜 讜讗讬 诪砖讜诐 讚诪讜拽讬 专讘讗 讻专"注 讚讜拽讗 讜诇讗 诪讜拽讬 谞诪讬 讗驻讬' 诇专"讬 讛讬讬谞讜 讚诪转谞讬转讬谉 讚诪讞讬诇 诇讗 诪讬转讜拽诪讗 讻专"讬 讚讗"讻 诇讬砖诪注讬谞谉 讘讝拽驻讜 讜讻"砖 讘诪讞诇 诇讙诪专讬 讜讬砖 诇讬讬砖讘:


砖诐 讘讙诪专讗 讗诪专 专讘讗 讛讘"注 讻砖讙讝诇 讗转 讛讙专 讜讻讜' 讜讛讜讚讛 诇讗讞专 诪讬转讛. 讜讗讬谉 诇讛拽砖讜转 诇诪讗讬 讚驻专讬砖讬转 讘驻专砖"讬 讚诪砖谞讛 讚诪转谞讬' 讗讬讬专讬 讻砖讛讜讚讛 诇讗讞专 诪讬转转 讛讗讘 讗"讻 讗诪讗讬 诇讗 诪讜拽讬 专讘讗 讗驻讬诇讜 讻专"讬 讛讙诇讬诇讬 讚讛讗 讘诇讗讞专 诪讬转讛 诪讜讚讛 讚讬"诇 讚讜拽讗 讘讙讝诇 讛讙专 诪讜讚讛 诇讗讞专 诪讬转讛 诪砖讜诐 讚拽谞讗讜 讛砖诐 讜谞转谞讜 诇讻讛谞讬诐 讗讘诇 讘讙讝诇 讛讗讘 诇讗 砖讬讬讱 诇讞诇拽 讘讬谉 讛讜讚讛 诪讞讬讬诐 诇讛讜讚讛 诇讗讞专 诪讬转讛 讗诇讗 诇注谞讬谉 讛讞讜诪砖 讚讜拽讗 讜诇讗 诇注谞讬谉 讛拽专谉 讜讻诪"砖 诇注讬诇 讘讗专讬讻讜转 讜讚讜"拽:


砖诐 讜讛讻转讬讘 讜讗讬砖 讗转 拽讚砖讬讜 讜讻讜' 讗诇讗 讗转讬讗 诇讻讛谉 诇讻讛谉. 拽砖讛 讚诪"诪 讗讘专讬讬转讗 讚诇注讬诇 转拽砖讛 诪诪"谞 讗讬 讬讚注 诪讙"砖 讚诇讻讛谉 讗"讻 讛讬讗讱 讘注讬 诇诪讬诇祝 诪讚讬谞讗 讜讗讬 诇讗 讬讚注 讗"讻 讗诪讗讬 诇讗 拽砖讬讗 诇讬讛 讘驻砖讬讟讜转 诪拽专讗 讚讜讗讬砖 讗转 拽讚砖讬讜 讜谞专讗讛 诇讬讬砖讘 讚讛讗 讚诪拽砖讛 讜讛讻转讬讘 讜讗讬砖 讗转 拽讚砖讬讜 谞诪讬 讗讚讬谞讗 讚诇注讬诇 住诪讬讱 讚讘诇讗"讛 诇拽"诪 讚讛讗 讘诇讗"讛 拽砖讛 诪讗讬 讗讬专讬讗 砖讬砖 诇讻讛谉 讝讻讜转 诪拽专讗 讚讜讗讬砖 讗转 拽讚砖讬讜 讜转讬驻讜拽 诇讬讛 砖讬砖 诇讜 讝讻讜转 讘讻讜诇讜 诪讞诪转 砖讝讻讛 讘讬专讜砖转 讛讙专 诪讚讬谉 讛驻拽专 讜讻谉 讘讙讝诇谉 讬砖专讗诇 谞诪讬 讬砖 诇讜 讝讻讜转 讘转讜专转 讛驻拽专 讜讗驻"讛 讛驻拽讬注讛 讛转讜专讛 讝讻讜转讜 讻讬 讛讬讻讬 讚诇讬讛讜讬 诇讬讛 讻驻专讛 砖讬讜爪讬讗 讛讙讝讬诇讛 诪转讞转 讬讚讜 讜讗诐 讻谉 讻诪讜 讻谉 讬砖 诇讛驻拽讬注 讙"讻 讝讻讜转讜 砖讬砖 诇讜 诪爪讚 讛讛拽专讘讛 诪讛"讟 讙讜驻讗 砖讬讜爪讬讗 讛讙讝讬诇讛 诪转讞转 讬讚讜 讜诪讜拽诪讬谞谉 拽专讗 讚讜讗讬砖 讗转 拽讚砖讬讜 讘砖讗专 拽专讘谞讜转 讜诇讛讻讬 诇讗 拽砖讬讗 诇讬讛 诇转谞讗 讚讘专讬讬转讗 诪讛讗讬 拽专讗 讗诇讗 拽砖讬讗 诇讬讛 砖讬砖 诇讜 诇讝讻讜转 诪讚讬谉 讛拽"讜 讚讻讛讜谞讛 讚讗"讻 诇讗 讚诪讬 讻诇诇 诇讝讻讜转 砖讬砖 诇讜 诪爪讚 讛驻拽专 讚注讬拽专 诪讛 砖拽讚诐 讜讝讻讛 讘讛 讛讬讬谞讜 讘讗讬住讜专 讙讝诇 讗转讬 诇讬讚讬讛 讜诪砖"讛 诪驻拽注讬谞谉 讝讻讜转讬讛 讘讝讛 讜诇讗 砖讬讬讱 诇讜诪专 讘砖诇 讗讞专讬诐 讗谞讬 讝讜讻讛 讜讻谉 讗讬谞讜 讬讻讜诇 诇讜诪专 砖讬砖 诇讜 讞诇拽 注讚 砖诇讗 讘讗转 诇专砖讜转讜 诪砖讗"讻 讘讝讻讜转 砖讬砖 诇讜 诪爪讚 讛讻讛讜谞讛 砖讗驻讬诇讜 讘砖诇 讗讞专讬诐 讛讜讗 讝讜讻讛 讜讻谉 讘讚讬谉 讗讞专 注讚 砖诇讗 讘讗转 诇专砖讜转讜 讜讗"讻 注"讻 诪砖诇讞谉 讙讘讜讛 拽讗 讝讻讬 讘讝讛 讜诇驻讬讻讱 讬砖 诇谞讜 诇诇诪讜讚 拽"讜 砖讝讻讛 讘讻诇 讘讝讻讜转 讛讻讛讜谞讛 讻讬讜谉 砖讻讘专 谞讻谞住 诇专砖讜转讜 讜讛讬讬谞讜 讙"讻 诪砖诇讞谉 讙讘讜讛 讜注"讝 诪住讬拽 讚拽"讜 驻专讬讻讗 讛讜讗 讻讬讜谉 砖讬砖 诇讗讞专讬诐 讞诇拽 讘讜 讜讻谉 讛拽"讜 讛专讗砖讜谉 谞诪讬 驻专讬讻讗 讛讜讗 诪讟注诐 讚讬讜 讻诪"砖 讛转讜住驻讜转 谞诪爪讗 讚诪"诪 讝讻讬谞讜 诇讚讬谉 讚讘讞诇拽讜 诪讬讛讗 讝讻讛 诪讚讬谉 讛拽"讜 讜诇讗 讞讬讬砖讬谞谉 砖讬讜爪讬讗 讚讜拽讗 讻诇 讛讙讝诇 诪转讞转 讬讚讜 讻讚讗诪专讬谞谉 讘诪转谞讬' 讘讙讝诇 讗讘讬讜 讜讛讬讬谞讜 注"讻 诪砖讜诐 讚砖讗谞讬 讛讻讗 讚诪砖诇讞谉 讙讘讜讛 拽讗 讝讻讬 讜讗"讻 注"讝 诪拽砖讛 砖驻讬专 讘讙诪专讗 讚诪"诪 讬砖 诇讜 诇讝讻讜转 讘讻诇 讛讙讝诇 诪砖诇讞谉 讙讘讜讛 诪爪讚 讛讛拽专讘讛 诪拽专讗 讚讜讗讬砖 讗转 拽讚砖讬讜 讜诇讗 谞讞讜砖 诇拽专讗 讚讜讛砖讬讘 讻讚诇讗 讞讬讬砖讬谞谉 诇注谞讬谉 砖讝讻讛 讘讞诇拽讜 讜诪讛 诇讬 讻讜诇讜 讗讜 诪拽爪转讜 讻讬讜谉 讚诪砖诇讞谉 讙讘讜讛 讝讻讬 讜讚讜拽 讛讬讟讘 砖谞"诇 谞讻讜谉:





砖注专讬 转讜专转 讘讘诇

(拽讟 讘 专砖"讬) 讚"讛 诪砖谞讻谞住 讜讻讜' 砖诇 讗讜转讜 诪砖诪专 讜讻讜'.鈥斪炞∽懽ㄗ� 讚讗祝 讗诐 谞转谉 诇讻讛谉 砖讘诪砖诪专 讗讞专, 砖讗讬谉 讬讻讜诇 诇讛讜爪讬讗 诪讬讚讜, 讗诇讗 砖转驻住 "讗讜转讜 诪砖诪专" 诪砖讜诐 专讬砖讗.


(砖诐 转讜住驻讜转) 讚"讛 诪谞讬谉 讜讻讜' 转讬诪讛 讚谞拽讬讟 讛讗讬 诇讬砖谞讗 讜讻讜'.鈥斪炞∽懽� 讚谞拽讬讟 讛讗讬 诇讬砖谞讗 诪砖讜诐 讚住诪讬讱 注诇讛 讚诪住拽讬谞谉 讚诇诪讚讬谉 诇讛 诪讙"砖 诪砖讚讛 讗讞讜讝讛.

